en hbs_lat is ceb is is pl is is es nb hu is sk cs ms is da is is is is pt pt is gl es pt is en is es is hu hu fr is pt da is ga is is is is hu pt is is cs cs sv cs cs cs cs cs cs cs cs ceb fr en fr en fr fr fr fr fr fr is de fr fr fr fr fr fr fr fr fr fr cs is is es en da ast is is is hbs_lat cs en en is sv is is is pt ceb en is is is is is is is is is is is is en pt pt is cs is de is is pt de is is pt de is is pt is is de sk de is de is de hbs_lat de is en en et
Skáksamband Íslands | The Icelandic Chess Federation | 2006-2007
Hvernig geng ég í klúbbinn?
Tímaritiđ Skák - Ársrit (2012-)
Nordisk Mesterskab for Barneskolelag 2014
Skráđu netfangiđ ţitt og fáđu tilkynningar sendar í tölvupósti
Hellir sigrar á Íslandsmóti skákfélaga 2006-2007
SGB setti inn viðbætur
Hellismenn urðu Íslandsmeistarar skákfélaga 2006-2007. Hellismenn fengu 47 vinninga í 56 skákum sem er einn besti árangur sem íslenskt skákfélag hefur náð í keppninni. Aðeins ein skák tapaðist hjá Helli og er það mjög líklega met. Það sem gerir árangur Hellisbúa þó enn glæsilegri er að liðið stillti upp "aðeins" 2-3 stórmeisturum á meðan helstu keppinautarnir, Taflfélag Vestmannaeyja, stilltu ávallt upp sex stórmeisturum.
Eftir fyrri hluta hafði Hellir 5 vinninga forskot en viðbúið var að forystan myndi minnka þar sem Hellir átti mun erfiðari andstæðinga eftir í síðari hlutanum en Eyjamenn sem varð og raunin. Hellir vann TR 6-2 í 5. umferð og á sama tíma unnu Eyjamenn b-sveit TR 7½-½ og forystan því búin að minnka í 3½ vinning. Í sjöttu og næstsíðustu umferð unnu Eyjamenn vængbrotið lið Taflfélags Garðabæjar á meðan Hellismenn unnu Akureyringa 5-3. Forystan var því eingöngu ½ vinningur fyrir lokaumferðina.
Hellismenn voru bjarsýnir enda töldu þeir að hefðu þeir forystu fyrir lokaumferðina myndi þetta hafast. Hellismenn voru fyrirfram taldir sterkari á 1., 2. 7. og 8. borði og þar komu líka 3½ vinningur í hús. Á miðborðunum (3.-6. borð) þar sem Eyjamenn voru sterkari höfðu Hellismenn einnig betur, fengu 2½ vinning og öruggur sigur vannst 6-2.
Þetta er fjórði Íslandsmeistaratitill Hellis, en félagið vann áður 1999, 2000 og 2005. Hellir er nú næstsigursælasta lið sögunnar, fór nú uppfyrir Hrókinn, sem var þrefaldur meistari. TR hefur auðvitað unnið langoftast. Samkvæmt bók Þráins Guðmundssonar um sögu SÍ, sem nær til ársins 1995, hefur það aðeins einu sinni gerst að lið hafi fengið fleiri vinninga en Hellir nú að það var TR tímabilið 1980-81 en sveit TR fékk þá 47½ vinning og skipti í kjölfarið sveitum sínum eftir búsetu, til að gera mótið meira spennandi. Ég hef ekki lagst þá í sagnfræðivinnu að skoða árin eftir 1995 en sjálfsagt hefur Hrókurinn verið á svipuðum slóðum þegar hann titilinn þrjú ár í röð.
Allir Hellisbúar stóðu sig vel og hækka nánast allir á stigum. Frábær liðsheild skóp sigur Hellis en menn voru mjög vel einbeittir og sigurviljinn og sjálfstraustið voru hvort tveggja í botni. Hellir stillti nú upp tveimur erlendum stórmeisturum enda mönnum ljóst að það þyrfti ef hafa ætti Eyjamenn undir. Báðir smellpössuðu þeir inn í hópinn og var t.d. barátta Kalods aðdáunarverð.
Atlaga Eyjamanna mistókst nú annað árið í röð þrátt fyrir að hafa sterkasta liðið á pappírnum rétt eins og í fyrra. Ég á von á að Eyjamenn komi grimmir til leiks að ári og freisti þess að vinna dolluna.
TR-ingar höfnuðu í þriðja sæti, 12 vinningum á eftir Helli. Eins og í fyrri hlutanum vantaði marga sterka skákmenn. Einn stórmeistari, Þröstur Þórhallsson, tefldi með sveitinni í seinni hlutanum og enginn í fyrri hlutanum. Auk þess tefldu hvorki Héðinn Steingrímsson, en hann tók Cappelle le Grande skákmótið framyfir, né Arnar Gunnarsson með sveitinni í síðari hlutanum og reyndar tefldi Héðinn ekkert með félaginu og Arnar tefldi aðeins eina skák. Ætli TR að blanda sér í baráttuna um titilinn gengur ekki að lykilmenn sitji heima. Þessi niðurstaða hlýtur að valda TR-ingum vonbrigðum, enda var lið félagsins þá nýkomið frá EM félagsliða í Austurríki, þar sem það gerði sér lítið fyrir og náði 5.-12. sæti í þessari sterkustu opnu liðakeppni ársins.
Skákfélag Akureyrar hafnaði í 4. sæti og Haukar í fimmta sæti. B-sveit SA stóð sig frábærlega, spútníklið keppninnar" og hafnaði í sjötta sæti og sigraði því "b-keppnina" .
TG og TR-b féllu. Mikill óstöðuleiki einkenndi TG eins og oft áður og var nokkuð sérkennilegt að sjá t.d Jón Þór Bergþórsson. tefla á fyrsta borði gegn TV en hann hann tefldi á fimmta borði gegn Helli. TR-b leið fyrir það hvað illa gekk að manna a-sveitina og fellur því eftir stutta viðdvöld í fyrstu deild.
Fjölnismenn unnu í 2. deild en Hellir-b sótti hart að þeim í lokaumferðunum og hafnaði í 2. sæti. TG-b féll rétt eins og a-sveitin og KR-ingar fylgdu þeim niður um deild. Ég hafði reyndar spáð því Haukar-b féllu en þeir bitu í skjaldarrendur í seinni hlutanum og höfnuðu í 5. sæti.
Skagamenn unnu sigur í þriðju deild eftir frábæran endasprett og fylgdu hinir síkátu biskupar þeim upp eftir harða rimmu við Helli-c og er sá þetta ritar ákaflega vinsæll meðal biskupana eftir að hafa tapað úrslitaskák um hvort Hellir-c eða biskuparnir færu upp. Í hvert skipti í gær þegar hinir færeysku meðlimir biskupana sáu mig fögnuðu þeir mér mikið! C-sveitir Hauka og SA féllu niður.
D-sveit TR og b-sveit Reykjanesbæjar unnu sig upp í 3. deild.
Aðstaðan á mótsstað var mjög góð í Rimaskóla og ekki síðri en í MH. Röggsamur yfirdómari Haraldur Baldursson minnti menn stöðugt á að slökkva á gemsum en með misjöfnum árangri en eitthvað var um að menn töpuðu skákum þegar síminn hringdi. Til dæmis tapaði einn skákmannanna þegar hann fékk SMS og annar þegar vekjaraklukkan, sem var vitlaust stillt, hringdi! Það þarf kannski að setja upp málmleitartæki á skákstað!
Verðlaunaafhendingin fór fram í TR-höllinni í Faxafeni og var mikil og skemmtileg stemming á staðnum, þótt menn væru misánægðir með uppskeruna.
ţriđjudagur 20 júní 06 2017
Íslandsmót öldunga 65 ára og eldri
Íslandsmót öldunga 65 ára og eldri verður haldið laugardaginn 10....
Fyrri hluti Íslandsmóts skákfélaga 2016-2017 fer fram dagana 29. sept...
Lenka Ptácníková (2136) varð í gær Íslandsmeistari...
Skákhátíđ á Ströndum fer fram 7.-9. júlí
Kínverjar og Rússar efstir á HM landsliđa
Hannes endađi međ 5 vinninga í Teplice
Bođsmót TR endurvakiđ 23.-25. júní
HM landsliđa hófst í gćr
Skáksamband Íslands  |   Faxafeni 12 |   108 Reykjavík   |   Sími  568 9141  | Fax: 569 9116 |  Netfang:  skaksamband@skaksamband.is |  Vefstjóri - Gunnar Björnsson